བྱངས་ཀྱི་
སྐུའི་རྣམ་པར་སྤྱན་དྲངས་ནས་མཚོ་ཆེན་པོ་ལ་ཆར་བབས་པ་བཞིན་དུ་རང་གི་ལུས་ལ་ཐིམ་པས་འཇམ་དཔལ་དབྱངས་དང་མཉམ་པའི་ཤེས་རབ་ཀྱི་སྣང་བ་ཁྱད་པར་ཅན་རྒྱས་པར་བསམསངས་རྒྱས་ཆོས་ཚོགས་མའི
ཚིག་དང་པོ་གཉིས་ཀྱི་སྐབས་སུ་སྐྱབས་ཡུལ་སྤྱི་ལས་བདུད་རྩི་འབེབས་སྦྱངས་བྱེད།ཚིག་ཐ་མ་གཉིས་ཀྱི་སྐབས་སུ་སེམས་བསྐྱེད་ཀྱི་དམིགས་རྣམ་གསལ་གང་བ།ཡང་ན་ཚིག་རྐང་བཞི་ཐར་ཆགས་སུ་བརྗོད་དེ་སྐྱབས
འགྲོ་སྔོན་དུ་འགྲོ་བས་སེམས་བསྐྱེད་གསལ་ཅི་ཐེབས་བྱེད།སེམས་པོ་སྐྱེད་འབྲས་བུ་ལམ་བྱེད་ཀྱི་ཚུལ་དུ་སྒོམ་ན་བླ་མའི་ཞལ་ལས་ཤེས་པར་བྱ།འཇུག་སྡོམ་འཛིན་འདོད་ན།དཀོན་མཆོག་གསུམ་ལ་བདག་སྐྱབས

མཆི་༨ཞེས་སོགས་ལན་གསུམ་བརྗོད་ནས།དམིགས་རྣམ་འཕྲོད་པར་བྱ།གུར་ནས་འབྱུང་བའི་རྒྱུན་བཤགས་འདི་ལ་བདུན་རྣམ་དག་ཅེས་ཡང་ཡང་འབྱུང་བ་ནི།སྐྱབས་འགྲོ།སྡིག་བཤགས།ཡི་རང་།སྨོན་སེམས།།།
འཇུག་སེམས།སྤྱོད་པ་ཁས་ལེན།བསྔོ་བ་དང་བདུན་ལ་བྱེད་པར་ངེས་པ་དོན་གྱི་ཀུན་མཁྱེན་བླ་མ་འཇམ་དབྱངས་བཞད་པ་པཎྜི་ཏ་འཇིགས་མེད་དབང་པོའི་ཞལ་སྔ་ནས་ཀྱིས་གསུངས་སོ།།སེམས་ཅན་རྣམས་སྡུག
བསྔལ་དང་སྡུག་བསྔལ་གྱི་རྒྱུ་མི་དགེ་བ་དང་བྲལ་འདོད་ཀྱི་སྙིང་རྗེ་ཚད་མེད།སེམས་ཅན་རྣམས་པདེ་བ་དང་བདེ་བའི་རྒྱུ་དགེ་བ་དང་ལྡན་འདོད་ཀྱི་བྱམས་པ་ཚད་མེད།མཐོ་རིས་དང་ཐར་པའི་བདེ་བ་དང་མི་འབྲལ་བར་འདོད
པའི་དགའ་བ་ཚད་མེད།ཉེ་རིང་ཆགས་སྡང་གི་སེམས་སྙོམས་པར་གནས་པའི་བཏང་སྙོམས་ཚང་མེད་རྣམས་བསྒོམ་པའི་རྗེས་སུ་ཚོགས་ཞིང་བསྡུས་ནའང་རུང་ལ།ཡོངས་གྲགས་ལྟར་བྱེད་འདོད་ན།གང་གིས་རྟེན་ཅིང་།
འབྲེལ་བར་འབྱུང་།།ཞེས་སོགས་ཀྱིས་ཚོགས་ཞིང་རྣམས་ཀྱི་དོན་དམ་པའི་ཡོན་ཏན་ནམ་ཟབ་མོའི་ལམ་རིམ་དང་།ཉན་ཐོས་ཞི་བ་སོགས་ཀྱིས་རྒྱ་ཆེ་བའི་ཡོན་ཏན་ནམ་ཀུན་རྫོབ་པོའི་ལམ་རིམ་དང་།རྟོག་པའི་དྲ་བ
སོགས་ཀྱིས་འབྲས་བུ་སྐུ་གསུམ་གྱི་ཡོན་ཏན་དྲན་པའི་སྒོ་ནས་ཕྱག་འཚལ་བ་ཡིན་ལ།བློ་རབ་ཀྱིས་ལམ་ཡོངས་སུ་རྫོགས་པའི་ཤར་སྒོམ་བྱས་ན་ལེགས་སོ།།མ་ལུས་སེམས་ཅན་སོགས་ཀྱིས་ཞིང་ཁམས་དཔག་ཏུ་མེད

པ་ནས་སྐྱབས་ཡུལ་དཔག་ཏུ་མེད་པ་སྤྱན་དྲངས་སྔར་གྱི་ཚོགས་ཞིང་ལ་བསྟིམ་ནས་ཁྲུས་གསོལ་དང་མཎྜལ་སོགས་འབུལ་བ་ནི་ཚོགས་རྫོགས་པའི་ཐབས་བླ་ན་མེད་པ་ཡིན་ནོ།།མཇུག་ཏུ།
སྐྱབས་ཡུལ་རྣམས་ཁུབས་ཀྱིས་བསླུས་ནས་རང་གི་སྤྲིན་མཚམས་ནས་ཞུགས་ཏེ་རང་ལ་ཐིམ་པས་རང་སེམས་དང་དབྱེར་མེད་དུ་སོང་བར་མོས་པ་ནན་ཏན་བསྐྱེད་པར་བྱའོ།།།།མཇུག་ཏུ།བདག་ནི་དེང་ནས་བྱང་ཆུབ་སྙིང
པོའི་བར།།དཀོན་མཆོག་གསུམ་དང་ནམ་ཡང་མི་འབྲལ་ཞིང་།།དགེ་བའི་བཤེས་གཉེན་བསྟེནི་ཅིང་དམ་ཆོས་ཉིན།།ཚུལ་བཞིན་ཡིད་བྱེད་ཆོས་དང་མཐུན་པར་བསྒྲུབ།༡།དབང་པོ་དུལ་ཞིང་བསླབ་གཞི་ཅི་ནུས་འཛིན།།
འགྲོ་ལ་སྙིང་བརྩེ་དཀོན་མཆོག་མཆོད་ལ་བརྩོན།།༡ལྷ་གཞན་མི་བསྙེན་སེམས་ཅན་གནོད་འཚེ་སྤོང་།།མུ་སྟེགས་ཅན་གྱི་གྲོགས་དང་མི་འགྲོགས་ཞིང་།༧།དཀོན་མཆོག་གསུམ་གྱི་གཟུགས་བརྙན་ཙམ་ལ་ཡང་།།
མཆོག་གསུམ་ལྦ་བུར་གུས་ཤིང་སྤྱི་བོར་འཛིན།༡།ཁྱད་པར་ཡོན་ཧན་དྲན་པས་སྐྱབས་སུ་འགྲོ།།བཀའ་དྲིན་དྲན་པས་མཆོད་པ་བཅུ་ལ་བརྩོན།།སྙིང་བརྩེས་འགྲོ་བ་གཞན་ཡང་སྐྱབས་འགྲོར་འགོད།།བྱ་དགོས་ཐབས
ཀུན་སྐྱབས་འགྲོ་ཉིད་ལོ་དྲིལ།།ཕན་ཡོན་དྲན་པས་དུས་དྲུག་སྐྱབོས་སུ་འགྲོ།།བཞད་ག་ཙམ་དང་སྲོག་ཕྱིར་སྐྱབས་མི་གཏོང་།།བཅུ་ཕྲག་གཉིས་ཀྱི་གྲངས་ལྡན་བསླབ་བྱ་ལ།།བརྩོན་བཞིན་རྟག་ཏུ་སྐྱབས་སུ་འགྲོ་བར

ཤོག།དེ་ཡི་མཐུ་ལས་ཕན་ཡོན་བརྒྱད་ཚན་གཉིས།།མངོན་དུ་འགྱུར་བའི་སྐུལ་བཟང་ཐོབ་གྱུར་ཏེ།།གནས་སྐབས་མཐར་ཐུག་དགོས་འདོད་མ་ལུས་པ།།མྱུར་དུ་འབད་མེད་ལྷུན་གྱིས་འགྲུབ་པར་ཤོག།ཅེས་བསླབ་བྱ་དང
བན་ཡོན་རྣམས་དྲན་བཞིན་དུ་བསྔོ་སྨོན་ལ་བརྩོན་པར་བྱའོ།།གང་གིས་རྟེན་ཅིང་འབྲེལ་པར་འབྱུང་།།ཞེས་སོགས་མན་ཆད་གཞན་གྱིས་ཅི་རིགས་པར་བསྣན་པ་ཡིན་སྟབས་ཁྲིད་ཀྱི་སྐབས་སུ་གསུང་བཤད་ཆེར་མི་འབྱུང
བས་དོན་གྱི་ཐོབ་ཚོད་ཙམ་ཡིན་ལ།གཞན་རྣམས་བླ་མའི་ཞལ་ལས་ཐོས་པ་བཞིན་བྲིས་པའོ།།གཉིས་པ་ཚུལ་དེར་མདོ་སྔགས་ཐམས་ཅད་འདུ་བའི་ཚུལ་ནི།དེ་ལ་གང་གིས་སྐྱབས་སུ་འགྲོ་བའི་ཚུལ་བསམ་པའི་ནང་དུ
སྡེ་སྣོད་ཐམས་ཅད་ཀྱི་དོན་འདུ་བ་ཡིན་ཏེ།རང་ཉིད་འཇིགས་པས་མནར་ཚུལ་བསམ་པའི་ནང་དུ་སྤང་བྱ་ཀུན་ཉོན་ཕྱོགས་ཀྱི་ཉེས་དམིགས་ཐམས་ཅད་འདུས།དཀོན་མཆོག་ལ་དེ་ལས་སྐྱོབ་་པའི་ནུས་པ་ཡོད་ཚུལ་བསམ
པའི་ནང་དུབླང་བྱ་རྣམ་བྱང་ཕྱོགས་ཀྱི་ཡོན་ཏན་ཐམས་ཅད་འདུ་བའི་ཕྱིར།གང་ལ་སྐྱབས་སུ་འགྲོ་བའི་དཀོན་མཆོག་གསུམ་གྱི་རང་བཞིན་བསམ་པའི་ནང་དུ་སྡེ་སྣོད་ཐམས་ཅད་འདུ་བ་ཡིན་ཏེ།ཚོགས་གཉིས་དང་ཕྱིན
དྲུག་སོགས་སངས་རྒྱས་ཀྱི་རྒྱུའི་ཚུལ་དུ་འདུ།མཐོང་སྒོམ་སོགས་ལམ་གྱི་ཚུལ་དུ་འདུ།སྟོང་པ་ཉིད་སོགས་ལམ་གྱི་དམིགས་པའི་ཚུལ་དུ་འདུ།སྒྲིབ་གཉིས་སོགས་ལམ་གྱི་སྤང་བྱའི་ཚུལ་དུ་འདུ།སྐུ་གསུམ་སོགས་ངོ་བོའི་ཚུལ

དུ་འདུ།གཞོན་གྱི་ཕན་བདེ་སོགས་འབྲས་བུའི་ཚུལ་དུ་འདུ་བའི་ཕྱིར།དཀོན་མཆོག་གསུམ་གྱི་ཡོན་ཏན་ཤེས་པའི་ནང་དུ་སྡེ་སྣོད་ཐམས་ཅད་འདུ་བ་ཡིན་ཏེ།མཆོག་གསུམ་གྱི་ཡོན་ཏན
མཐོང་ཚུལ་གྱི་གཙོ་བོ་ནི་སྟོན་པ་སྐྱོན་མེད་དང་།བསྟན་པ་སྐྱོན་མེད་དུ་མཐོང་བ་ཡིན་ལ།ཕྱི་རོལ་པའི་སྟོན་པ་དང་བསྟན་པ་སྐྱོན་དང་བཅས་པ་དང་དྲི་མ་དང་བཅས་པར་ཤེས་ནས་དེའི་རྗེས་སུ་མི་འབྲང་བར།སྟོན་པ
ཉག་གཅིག་ཐར་འདོད་ལ་མི་བསླུ་བ་དང་།བསྟན་པ་ཐར་འདོད་ཀྱི་འཇུག་ངོགས་སུ་མཐོང་ནས་རིགས་ཅན་གསུམ་གྱི་རྟོགས་རིགས་མཐའ་དག་ཉམས་སུ་ལེན་པའི་ནང་དུ་ཆོས་ཕུང་བརྒྱད་ཁྲི་བཞི་སྟོང་དགོངས་འགྲེལ
དང་བཅས་པ་འདུ་བའི་ཕྱིར།དཀོན་མཆོག་གསུམ་གྱི་ཁྱད་པར་ཤེས་པའི་ནང་དུ་ཆོས་ཕུང་ཐམས་ཅད་འདུ་བ་ཡིན་ཏེ།ཁྱད་པར་ཤེས་ཚུལ་དྲུག་པོ་རེ་རེའི་ནང་དུ་འདུ་བའི་ཕྱིར།མཚན་ཉིད་ཀྱི་ཁྱད་པར་གྱི་ནང
དུ་འདུ་བ་བསྒྲུབས་ཟིན་ལོ།འཕྲིན་ལས་ཀྱི་ཁྱད་པར་ཤེས་པའི་ནང་དུ་ཆོས་ཐམས་ཅད་འདུ་བ་ཡིན་ཏེ།མངོན་རྟོགས་རྒྱན་ལས་འཕྲིན་ལས་ཉེར་བདུན་བཤད་པའི་ནང་དུ་ས་ལམ་མཐའ་དག་འདུ་བའི་ཕྱིར།མོས
པཔ་དང་སྒྲུབ་པའི་ཁྱད་པར་གྱི་ནང་དུ་ཐམས་ཅད་འདུ་བ་ཡིན་ཏེ།རྒྱུད་བླ་མར་ཐེག་པ་གསུམ་དང་བྱེད་པ་གསུམ་ལ་མོས་པ་གསུམ་གྱི་དབང་དུ་བྱས་ནས་སྐྱབས་གསུམ་བཞག་པར་གསུངས་པས་ཤེས་པའི་ཕྱིར།རྗེས

ན་གྱི་ཁྱད་པར་གྱི་ནང་དུའང་དེ་ལྟར་འདུ་བ་ཡིན་ཏེ།དཀོན་མཆོག་རྗེས་དྲན་གྱི་མདོ་དང་འགྲེལ་པ་ལས་ཤེས་པར་བྱའོ།།བསོད་ནམས་འཕེལ་བ་ལས་གྱུར་པའི་ཁྱད་པར་གྱི་ནང་དུ་འདུ་བའང་ཡིན་ཏེ།གཞི་བདེན་གཉིས་དང་།
ལམ་ཐབས་ཤེས།འབྲས་བུ་སྐུ་གཉིས་ཀྱི་རྣམ་བཞག་ཐམས་ཅད་བསོད་ནམས་འཕེལ་བའི་ཁྱད་པར་ལ་བཞག་པའི་ཕྱིར།མཆོག་གསུམ་གྱི་ཡོན་ཏན་བརྒྱད་ཚན་གསུམ་གྱི་ནང་དུའང་སྡེ་སྣོད་ཐམས་ཅད་འདུ་བ་ཡིན
ཏེསྐྱེ་འགག་གནས་གསུམ་གྱིས་བསྡུས་པའི་ཐོག་མཐའ་དབུས་གསུམ་བདེན་པར་མེད་པ་འདུས་མ་བྱས་པའི་ཡོན་ཏན།ཀུན་སློང་གི་རྟོག་ས་པ་སྤངས་ཏེ་འབད་རྩོལ་ཞི་བའི་ལྷུན་གྲུབ་གཉིས་ནི་རང་བཞིན་རྣམ
དག་དང་གློ་བུར་རྣམ་དག་ལ་གོ་དགོས།ཇི་ལྟ་བ་མཁྱེན་པ་ནི་སོ་སོ་རང་རིག་པའི་ཚུལ་གྱིས་གཞན་གྱི་རྐྱེན་གྱིས་མི་རྟོགས་པ་དང་།ཇི་སྙེད་པ་མཁྱེན་པ་ཤེས་བྱའི་སྒྲིབ་པ་སྤངས་པའི་སྟོབས་ཀྱིས་ཆགས་ཐོགས་མེད
པའི་ཡེ་ཤེས་ལ་མངའ་བརྙེས་པ་དང་།མཁྱེན་བརྩེ་གཉིས་ཀྱང་གྲངས་མེད་གསུམ་དུ་གོམས་པའི་སངས་རྒྱས་ཀྱི་ཡོན་ཏན་དང་།ཆོས་ཀྱི་ཡོན་ཏན་ནི་མཐའ་བཞི་གང་དུའང་བརྟག་པར་མི་ནུས་པ་དང་།དེས་ཚིག་གིས་ཇི
ལྟ་བ་བཞིན་བརྗོད་པར་མི་ནུས་པ་དང་།འཕགས་པའི་མཉམ་གཞག་གིས་གཉིས་སྣང་དང་བྲལ་བའི་ཚུལ་གྱིས་མཁྱེན་དགོས་པ་གསུམ་ནི་བསམ་མེད་ཀྱི་ཡོན་ཏན་རང་བཞིན་རྣམ་ངག་གི་ཆ་ཡིན་ལ།སྡུག་བསྔལ

གྱི་རྩ་བ་ལས་ཉོན་དང་།གཞི་ཚུལ་མིན་ཡིད་བྱེད་ཞི་བ་གཉིས་ནི་གཉིས་མེད་དང་རྟོག་མེད་ཀྱི་ཡོན་ཏན་ཏེ་གློ་བུར་རྣམ་ངག་ལ་བྱེད་དགོས།ངག་གསོལ་གཉེན་གསུམ་གྱིས་ལམ་གྱི་སྤང་བྱ།།
སྤོང་ཚུལ་དབྱིས་ཕྱིན་པར་གོ་དགོས་པ་དང་།དགེ་འདུན་དཀོན་མཆོག་གི་ཇི་ལྟ་བ་རིག་པ་དང་།སོ་སོ་རང་རིག་པ་གཉིས་གོ་སླ་ལ།ཇི་སྙེད་པ་རིག་པ་ནི་སེམས་ཅན་ཐམས་ཅད་བདེ་གཤེགས་སྙིང་པོ་ཅན་དུ་གཟིགས
པ་ལ་བྱེད་ཅིང་།གྲོལ་བའི་ཡོན་ཏན་གསུམ་ནི་ཡེ་ཤེས་གསུམ་ལ་རག་ལས་པ་སོགས་རེ་རེ་ནས་གཞི་ལམ་འབྲས་གསུམ་ལ་སྦྱར་ནས་གཏན་ལ་ཕབ་ཏེ་ཤེས་དགོས་པས་སོ།།གཞན་ཡང་མདོ་སྡེ་རྒྱན་ལས།
ཀུན་ཏུ་འགྲོ་དང་ཁྲུས་ལེན་རྟོགས་དང་ཟིལ་གནོན་པ།།ཞེས་གསུངས་པ་ལྟར།ཐེག་ཆེན་གྱི་སྐྱབས་འགྲོ་ཁྱད་པར་ཅན་ལ་ཁྱད་པར་དེ་བཞི་ཚང་དགོས་པ་ཡིན་ལ།ཀུན་འགྲོའི་དོན་ལ་སེམས་ཅན་ཐམས་ཅད་ཀྱི་དོན
ལ་ཞུགས་པའི་སེམས་ཅན་ཀུན་འགྲོ།ཐེག་པ་ཐམས་ཅད་ལ་མཁས་པའི་ཐེག་པ་ཀུན་འགྲོ།བདུག་མེད་ཕྲ་རགས་ལ་མཁས་པའི་ཡེ་ཤེས་ཀུན་འགྲོ།འཁོར་འདས་མཉམ་ཉིད་དུ་གཟིགས་པས་སྲིད་ཞིའི་མཐའ
ལ་མི་གནས་པའི་མྱང་འདས་ཀུན་འགྲོ་བཞི་དང་།ཁས་ལེན་པའི་དོན་ལ་བསམ་པ་སེམས་བསྐྱེད་པ།སྦྱོར་བ་དེ་དང་མཐུན་པར་ཚོགས་གཉིས་སྒྲུབ་པ།འབྲས་བུ་ཚོགས་གཉིས་དང་མཐུན་པར་སངས་རྒྱས

ཐམས་ཅད་དང་མཉམ་པའི་ཡོན་ཏན་བརྙེས་པ་གསུམ་དང་།དེ་གསུམ་ཞིབ་པར་བཀྲོལ་ན་འཁོར་སྒྱུར་གྱི་སྲས་དེ་འཁོར་སྒྱུར་གྱི་སྲས་སུ་སྐྱེས་པ་ནས་རྒྱལ་སྲིད་ལ་མངའ་བསྒྱུར་བའི་བར་དང་ཆོས་མཚུངས་པར།
དེ་བཞིན་གཤེགས་པའི་རིགས་སུ་སྐྱེས་པ་ནས་རྒྱལ་ཚབ་ཀྱི་མཛད་པའི་བར་ལ་སྦྱར་དུ་ཡོད་ལ།རྟོགས་པའི་དོན་ལ་ཐེག་ཆེན་ལཱ་མོས་པའི་དུས་དང་གསར་དུ་སེམས་བསྐྱེད་པའི་དུས་ནས་བཟུང་སྟེ།འབྲས་བུ་མཐར་ཐུ།
པའི་བར་གྱི་ཡོན་ཏན་མངོན་དུ་འགྱུར་ཚུལ་བསམ་གྱིས་མི་ཁྱབ་པ་བཤད་དུ་ཡོད་ལ།ཟིལ་གནོན་གྱི་ཁྱད་པར་ལ་གསར་དུ་སེམས་བསྐྱེད་པའི་དུས་ནས་བཟུང་སྟེ་སངས་རྒྱས་ཀྱི་སའི་བར་དུ་ཉན་རང་ཟིལ་གྱིས་གནོན།།
ཚུལ་གྱི་ཁྱད་པར་དག་ཤེས་པར་བྱར་ཡོད་པས་ངེས་ཀྱང་སྡེ་སྣོད་ཐམས་ཅད་ཀྱི་དོན་བདེ་བླག་ཏུ་སྡུད་པས་སོ།།གཞན་ཡང་མདོ་སྔགས་ཀྱི་ཉམས་ལེན་ཐམས་ཅད་སྐྱབས་འགྲོའི་ཁོངས་སུ་འདུ་བ་ཡིན་ཏེ།མདོ་
ཕྱོགས་ཀྱི་ཉམས་ལེན་ཐམས་ཅད་འབྲས་བུ་སྐུ་གཉིས་ཐོབ་པའི་ཆེད་དུ་གཞན་རྒྱུད་ཀྱི་དཀོན་མཆོག་གསུམ་ལ་བརྟེན་ནས་རྒྱུ་ཕ་རོལ་ཏུ་ཕྱིན་པ་དྲུག་ལ་འཇུག་པ་ཤས་ཆེ་བས་ཆུ་སྐྱབས་ཀྱི་ཚུལ་དུ་སྐྱབས་སུ་འགྲོ་བ་དང་།སྔགས
ཕྱོགས་ཀྱི་ཉམས་ལེན་ཐམས་ཅད་ཐོབ་བྱའི་འབྲས་བུ་ལམ་བྱེད་ཀྱི་ཚུལ་དུ་འབྲས་དུས་ཀྱི་ཡོངས་དག་བཞི་དང་རྣམ་པ་མཐུན་པར་སྒོམ་པས་འབྲས་སྐྱབས་ཀྱི་ཚུལ་དུ་སྐྱབས་སུ་འགྲོ་བའི་ཁོངས་སུ་འདུ་བའི་ཕྱིར།འོ་ན་མདོ་ཕྱོགས

ལ་འབྲས་སྐྱབས་ཀྱི་སྐྱབས་འགྲོ་མེད་དམ་ཞེ་ན་ཡོད་དེ།འཇུག་སེམས་ཙམ་ལའང་སངས་རྒྱས་རང་གི་ཐོབ་བྱར་འཛིན་པའི་ཆ་ནས་འབྲས་སྐྱབས་དང་།སེམས་ཅན་ལ་ཕན་བདེ་སྒྲུབ་པ
དང་དེའི་རྒྱུ་སྤྱོད་པ་ལ་འཇུག་པའི་ཆ་ནས་རྒྱུ་སྐྱབས་ཀྱི་ཉམས་ལེན་ཚང་བའི་ཕྱིར།ཕར་ཕྱིན་བསྡུས་པ་ལས།སེམས་ཅན་རྣམས་ལ་སྙིང་བརྩེ་ཞིང་།བདེ་གཤེགས་ཡོན་ཏན་ཐོབ་མོས་ན།དེ་བཞིན
གཤེགས་པ་ཐམས་ཅད་ལ།།མདོར་བསྡུས་སྐྱབས་སུ་སོང་བ་ཡིན།།ཞེས་གསུངས་པ་ལྟར་རོ།།དེ་བཞིན་དུ་བླ་མེད་ཀྱི་བསྐྱེད་རིམ་ལའང་དང་པོའི་སྦྱོར་བ་ནི་འབྲས་སྐྱབས་དང་།དཀྱིལ་འཁོར
རྒྱལ་མཆོག་དང་ལས་རྒྱལ་མཆོག་གཉིས་རྒྱུ་སྐྱབས་ཀྱི་ཉམས་ལེན་གཙོ་ཆེ་བ་དང་།མདོར་ན་སངས་རྒྱས་ཀྱི་ལམ་ཐམས་ཅད་རང་གི་འབྲས་སྐྱབས་དང་།གཞན་གྱི་རྒྱུ་སྐྱབས་སྒྲུབ་པ་ཤ་སྟག་ཡིན་པ་ཤེས་དགོས་སོ།།
དེ་ཡང་རྒྱུད་བླ་དར་ཊི་ཀ་ལས།སྐྱབས་འགྲོ་འདི་ལ་གོ་བ་ལེག་པར་ཆགས་ན་གསུང་རབ་དགོངས་འགྲེལ་དང་བཅས་པ་མ་ལུས་པ་སྐྱབས་འགྲོ་ཡུལ་དང་བཅས་པའི་ཡན་ལག་ཏུ་ཤེས་པར་འགྱུར་རོ།།ཞེས་གསུངས
པ་ལྟར།སྡེ་སྣོད་ཐམས་ཅད་ཀྱི་དོན་སྐྱབས་འགྲོའི་ཉམས་ལེན་གྱི་ནང་དུ་འདུ་ཚུལ་ཀུན་མཁྱེན་བླ་མའི་ལེགས་བཤད་ལ་བརྟེན་ནས་ཟུར་ཙམ་སྨོས་པ་ཡིན་གྱི།ལུང་འདྲེན་དང་བཅས་པ་རྒྱས་པར་བཤད་ན་མང་བས

འཇིགས་ནས་མ་བྲིས་ཏེ།བློ་ལྡན་དོན་གཉེར་ཅན་རྣམས་ཀྱིས་དམ་པའི་གསུང་རབ་ལ་གཟུ་བོའི་བློས་ཐོས་བསམ་གནད་དུ་འགྲོ་བ་བཙལ་ཏེ་གསུང་རབ་གདམས་ངག་ཏུ་ཤར་བའི་བཤད་བསྒྲུབ་ལ་འབད་པར་བྱའོ།།
སྨྲས་པ།བསྟན་པའི་འཇུག་སྒོ་དམ་པ་སྐྱབས་འགྲོ་ཞེས།།ཡང་ཡང་བསྔགས་ཀྱང་དེ་དོན་མི་སེམས་པར།།ཟབ་ཟབ་ཆོས་ལ་མཐོ་སྐྱེགས་བྱེད་པ་ཡི།།བདག་འདྲའི་འགྲོ་ལ་མཆོག་གསུམ་ཐུགས་རྗེས་གཟིགས
ཚུལ་འདི་སྐྱབས་འགྲོའི་མཚན་ཉིད་དབྱེ་བ་ཞེས།།ཐལ་ཕྱིར་སྟོང་འུར་འབྲུག་སྒྲ་ཆར་བསྒྲགས་ཀྱང་།།སེམས་ཀྱི་ཞིང་ས་དམ་ཆོས་ཆར་ཆེན་གྱི།།རླན་བྲལ་ཆེས་ཆེར་གྱོད་པ་བདག་འདྲ་དང་།།སྙིང་ནས
མཆོག་གསུམ་བླ་མར་འཛིན་བྱེད་ཀྱང་།།སྐྱབས་འགྲོའི་གནད་དོན་གསལ་བར་མི་ཤེས་པའི།།དང་པོའི་ལོས་ཅན་འགའ་ལ་ཕན་ཕྱིར་དུ།།བླ་མའི་གསུང་བཞིན་འགོད་པའི་ངལ་བ་བསྟེན།།གང་འདིར་རང
བློའི་སྐྱོན་གྱིས་སྦགས་པའི་ཚོགས།།མཆོག་གསུམ་སྤྱན་སྔར་བསམ་པ་ཐག་པས་བཤགས།།ལེགས་སྤྱད་ཅི་མཆིས་ཐུབ་བསྟན་རྒྱས་པ་དང་།།འགྲོ་ཀུན་སངས་རྒྱས་ཐོབ་པའི་རྒྱུ་རུ་བསྔོ།།སྐྱེ་ཞིང་སྐྱེ་བར
བསླུ་མོད་མཆོག་གསུམ་དང་།།ནམ་ཡང་མི་འབྲལ་རྒྱལ་བའི་དམ་ཆོས་ཀུན།།ཚུལ་བཞིན་བཟུང་ནས་འགྲོ་ཀུན་སྒྲོལ་བ་ལ།།མི་ཕ་མ་འཇམ་པའི་དབྱངས་དང་མཚུངས་པར་ཤོག།།ཅེས་སྐྱབས་འགྲོའི་ཁྲིད

དུཡིག་ཐུབ་བསྟན་སྒོ་འབྱེད་ཅེས་བྱ་བ་འདི་ནི།རང་གི་སློབ་བུ་ལུང་རིགས་སྨྲ་བ་ཨུ་ཙུ་མུ་ཆིན་དགེ་སློང་དཀོན་མཆོག་ཡར་འཕེལ་གྱིས་ཡང་ཡང་ནན་གྱིས་བསྐུལ་ངོར།རིགས་བརྒྱའི
ཁྱབ་བདག་རྡོ་རྗེ་འཆང་འཛེམ་དབྱངས་བཞེད་པ་པཎྜི་ཏ་དཀོན་མཆོག་འཇིགས་མེད་དབང་པོའི་སྡེ་ཡབ་སྲས་རྣམས་ཀྱི་བཀའ་འབངས་ཐ་ཤེལ་པ།པན་ཆུང་རིགས་སྨྲ་ལ་དཀོན་མཆོག་རྒྱལ་མཚན་གྱིས་དགེ་ལྡན་བསྟན
པ་འཕེལ་རྒྱས་གླིང་དུ་སྦྱར་བའི་ཡི་གེ་བ་ནི་དཔྱོད་ལྡན་དགེ་སློང་འཇིགས་མེད་གྲགས་པས་བགྱིས་པའོ།།འདིས་ཀྱང་འགྲོ་ཀུན་བསྟན་པའི་སྒོར་འཇུག་པར་གྱུར་ཅིག།བཀྲ་ཤིས།།
ཨོཾ་སྭསྟི།ཐུབ་བསྟན་འཛིན་མར་སྐལ་བཟང་ཞིང་བའི་ཚོགས།ཕན་པ་དེའི་ལོ་ཏོག་ལོངས་སུ་སྤྱོད་པའི་ཕྱིར།བཀྲ་ཤིས་གཡས་སུ་འཁྱིལ་པའི་ཆོས་གྲྭ་ལས།
བདུད་ལྕིའི་གྲ་ཆར་འདི་ཕྲབ་ལོ།།



༅